Konstantin Mihailov

Konstantin Mihailov (ka Mihailov; 19. märts 1908 Tallinn – 17. jaanuar 1997 Tallinn) oli eestivene maalikunstnik.

Ta lõpetas 1930. aastal Olga Amoretti erareaalgümnaasiumi eksternina. Peale juunipööret tegutses Tallinnas kommunistlike noorte organisaatorina. Oli koos Igor Dobrohhotovi ja Õie Reintam-Tomingaga ENSV pioneeriorganisatsiooni loojaid. Mittesõjaväekohuslasena töötas ta Teise maailmasõja ajal NSV Liidus Tšeljabinski oblastis Kišigino külanõukogu sekretärina ning koos Selma Tellmanniga Engelsis ja Moskvas.

Aastatel 1947–1950 õppis ta Tallinna Riiklikus Tarbekunsti Instituudis. Sügisel 1950 läks ta üle NSV Liidu Kunstide Akadeemia Repini-nimelisse Maalikunsti, Skulptuuri ja Arhitektuuri Instituuti (võeti maalikateedri kolmandale kursusele), mille lõpetas 1954. aastal.

Aastatel 1954–1978 töötas ta dotsendina Eesti NSV Riiklikus Kunstiinstituudis.Konstantin Mihailov : maalid, Ajakirjandusmajas 20. nov. – 20. dets. 1984 : näituse nimestik Aastatel 1960–1962 oli ta Tallinna 23. Keskkooli joonistusõpetaja. Aastatel 1970–1974 oli ta kaugõpperühmade joonistusõpetaja Tallinna Pedagoogilises Instituudis. 1965. aastast Jaan Tombi nimelise kultuuripalee kunstistuudio juhendaja.Omakäeline elulugu. EKMA.136.13.17/80-81

1955. aastal osales ta esmakordselt vabariiklikul kunstinäitusel Tallinnas, eesrindliku lüpsja-töökangelase Erna Mihkelsoni portreega. 1959. aastal toimus esimene isikunäitus Retla koolis. Ta on maalinud maastikke ning põllutööteemalisi kompositsioone ning kaevurite ja tööeesrindlaste portreid. 1970. aastatel pani ta näitustele välja sõjaveteranide portreid ning vaikelusid.

 Viited 

Välislingid
Haud Tallinna Aleksander Nevski kalmistul

Kategooria:Eesti maalikunstnikud
Kategooria:Ilja Repini Peterburi Kunstiakadeemia vilistlased
Kategooria:Eesti Kunstiakadeemia õppejõud
Kategooria:Eesti venelased
Kategooria:Sündinud 1908
Kategooria:Surnud 1996
Kategooria:Tallinna Aleksander Nevski kalmistule maetud